elementy orbity
**Apsida** (v množ. čísle *apsidy*) je bod najväčšej alebo najmenšej vzdialenosti na orbitálnej kuželosečke (zväčša *elipsa*) nebeského telesa od stredu jeho príťažlivosti (ťažisko systému). Priamka prechádzajúca apsidou sa nazýva priamka apsidy. Pri eliptických dráhach okolo centrálneho telesa sa polovičná dĺžka priamky apsidy rovná veľkej polosi dráhy. Poruchovým pôsobením planét sa priamka apsidy telies slnečnej sústavy otáča (stáčanie perihélia).

Bod najbližšieho priblíženie sa nazýva **periapsida** a najvzdialenejší bod je **apoapsida**. Priama spojnica medzi periapsidou a apoapsidou sa nazýva *priamka apsíd*. Je to hlavná os elipsy, najdlhšia priamka medzi dvomi bodmi na elipse.

Príbuzné pojmy sa používajú pre identifikáciu telesa, okolo ktorého je príslušná obežná dráha. Najznámejšie sú pojmy **perigeum** (= **prízemie**) a **apogeum**, vzťahujúce sa na orbity okolo Zeme (t. j. pre Mesiac a umelé družice), no a **perihélium** (= **príslnie, perihel**) a **afélium** **(=odslnie, afel, apohélium)**, vzťahujúce sa na orbity okolo slnka (vo všeobecnosti).

Máme:

* Periapsida: maximálna rýchlosť {\displaystyle v\_{\mathrm {per} }={\sqrt {\frac {(1+e)\mu }{(1-e)a}}}\,}  pri minimálnej vzdialenosti {\displaystyle r\_{\mathrm {per} }=(1-e)a\!\,} (periapsidálna vzdialenosť)
* Apoapsida: minimálna rýchlosť {\displaystyle v\_{\mathrm {ap} }={\sqrt {\frac {(1-e)\mu }{(1+e)a}}}\,}  pri maximálnej vzdialenosti {\displaystyle r\_{\mathrm {ap} }=(1+e)a\!\,} (apoapsidálna vzdialenosť)

odkiaľ dostaneme

{\displaystyle h={\sqrt {(1-e^{2})\mu a}}}
{\displaystyle \epsilon =-{\frac {\mu }{2a}}}
(rovnaké pre obidva body, ako aj pre celú orbitu v zhode s Keplerovými zákonmi planetárnych pohybov (zachovanie momentu hybnosti) a zachovanie energie)

kde:

* {\displaystyle a\!\,} je hlavná polos
* {\displaystyle e\!\,} je excentricita
* {\displaystyle h\!\,} je špecifický relatívny moment hybnosti
* {\displaystyle \epsilon \!\,} je špecifická orbitálna energia
* {\displaystyle \mu \!\,} je štandardný gravitačný parameter

Vlastnosti:

{\displaystyle e={\frac {r\_{\mathrm {ap} }-r\_{\mathrm {per} }}{r\_{\mathrm {ap} }+r\_{\mathrm {per} }}}=1-{\frac {2}{{\frac {r\_{\mathrm {ap} }}{r\_{\mathrm {per} }}}+1}}={\frac {2}{{\frac {r\_{\mathrm {per} }}{r\_{\mathrm {ab} }}}+1}}-1}

Všimnite si, že pre prepočítanie z výšky telies nad povrchom k spomenutým vzdialenostiam musí byť pripočítaný polomer centrálneho telesa, a naopak.

Aritmetický stred (stredná hodnota) dvoch vzdialeností je hlavná polos{\displaystyle a\!\,}.
Geometrický stred (stredná hodnota) dvoch vzdialeností je vedľajšia polos {\displaystyle b\!\,}.

Geometrická stredná hodnota dvoch rýchlostí je {\displaystyle {\sqrt {-2\epsilon }}}, rýchlosť zodpovedajúca kinetickej energii, ktorá po pripočítaní k existujúcej kinetickej energii v každom bode obežnej dráhy, by umožnila telesu uniknúť (druhá odmocnina sumy štvorcov oboch rýchlostí sa rovná únikovej rýchlosti).

Terminológia
------------

Rôzne príbuzné ezoterické pojmy sa používajú pre určité nebeské objekty:

| Teleso | Najbližší bod | Najvzdialenejší bod |
| --- | --- | --- |
| *všeobecne* | Pericentrum | Apocentrum |
| Hviezda v galaxii | Perigalaktikum | Apogalaktikum |
| Hviezda v dvojhviezde | Periastrón | Apastrón |
| Čierna diera | Perimelazma | Apomelazma |
| Slnko | Perihélium  Príslnie | Afélium  *Apohélium*  Odslnie |
| Merkúr | Perihermión | Apohermión |
| Venuša | Pericyterión | Apocyterión |
| Zem | Perigeum | Apogeum |
| Mesiac | Periselénium | Aposelénium |
| Mars | Periareión | Apoareión |
| Jupiter | Perizén | Apozén |
| Saturn | Perikrón | Apokrón |
| Urán | Periuránium | Apouránium |
| Neptún | Periposeidium | Apoposeidium |
| Pluto | Perihádium | Apohádium |

Pojmy pre planéty sú gréckeho pôvodu, a nie latinského, keďže „peri" a „apo" sú grécke a nepovažuje sa za vhodné spájať grécke a latinské korene slov.

Poznámka
--------

*Autor prekladu si nie je istý správnosťou prekladov všetkých spomenutých výrazov. Uvedené pojmy boli preložené (ako aj celý pôvodný článok) z angličtiny.*

Pozri aj
--------


|  |  |
| --- | --- |
| Portal | Fyzikálny portálAstronomický portál |

* Excentrická anomália
* Elementy dráhy